text: Børn og voksne testede pulverslukkere og brandslanger
  03 september 2016 kl. 17.49
  Lørdag var der Katastrofeberedskabets Dag i Haderslev.
  Beredskabsstyrelsens afdelinger afholder hvert år Katastrofeberedskabets Dag med en masse aktiviteter og opvisning, der alle har beredskab som omdrejningspunkt.
  Lørdag var turen kommet til Beredskabsstyrelsen Sydjylland i Haderslev. Her kunne børn og voksne prøve katastrofeberedskabets værktøjer og sidde bag rattet i nogle af landets største udrykningskøretøjer.
  Amalie Kjeldsen, besøgende: "Vi sprøjtede på sådan en bold, der hang på en svævebane. Det var sjovt."
  Så der var gang i pulverslukkere og brandslanger. Til stor glæde for de besøgende.
  - Vi sprøjtede på sådan en bold, der hang på en svævebane. Det var sjovt, sagde en deltagerne, Amalie Kjeldsen, til TV SYDs fotograf.
  Du er selv en del af beredskabet, når Danmark rammes af større hændelser som storme, oversvømmelser og udslip af farlige stoffer.
  Derfor kunne deltagerne på Katastrofeberedskabets dag også lære om, hvordan man skal forholde sig, når en ulykke eller katastrofe rammer.
  
  